ΓΡΑΠΤΗ ΕΡΩΤΗΣΗ E-3663/00

υποβολή: Piia-Noora Kauppi (PPE-DE) προς την Επιτροπή

(27 Νοεμβρίου 2000)

Θέμα: Σεμινάριο για τη Λευκή Βίβλο της ΕΕ στο Παρίσι (5-7 Οκτωβρίου 2000)

Η Επιτροπή εκπόνησε μια πρώτη Λευκή Βίβλο σχετικά με την πολιτική για τους νέους. Για το λόγο αυτόν διοργανώθηκε στο Παρίσι, στις 5-7 Οκτωβρίου 2000, ακρόαση για τους νέους στην Ευρώπη.

Την ευθύνη για την προετοιμασία της εκδήλωσης ανέλαβαν η Επιτροπή και τοπουργείο Νεότητας και Αθλητισμού της Γαλλίας. Σύμφωνα με διάφορες πηγές, η πρακτική οργάνωση της εκδήλωσης θα μπορούσε να περιγραφεί ως τουλάχιστον χαοτική: οι κρατήσεις ξενοδοχείων αποδείχθηκαν εντελώς ανεπαρκείς και πολλές αντιπροσωπείες αναγκάστηκαν να ψάχνουν ξενοδοχείο αργά τη νύχτα.

Ενώ οι επίσημες εξαγγελίες επέμεναν ότι ελήφθησανπόψη οι ανάγκες ειδικών ομάδων, καμία προσοχή δεν δόθηκε, για παράδειγμα, στις ανάγκες των ατόμων με ειδικές ανάγκες ή των ατόμων που έπρεπε να ακολουθούν ειδικό πρόγραμμα διατροφής.

Επιπλέον, οι αίθουσες συνεδριάσεων ήτανπερβολικά μικρές και δενπήρχαν καν αρκετές καρέκλες για όλους τους συμμετέχοντες. Αρχικά είχε συμφωνηθεί ότι οι διοργανωτές θα μεριμνούσαν επίσης για τις μετακινήσεις, ωστόσο, για παράδειγμα στην περίπτωση των φιλανδών συμμετεχόντων, οι κρατήσεις των εισιτηρίων έγιναν, την τελευταία στιγμή, από το φιλανδικό οργανισμό CIMO. Επειδή δενπήρχαν πλέον θέσεις στις πτήσεις της Κυριακής, η φιλανδική αντιπροσωπείαποχρεώθηκε να αποχωρήσει το απόγευμα του Σαββάτου εν μέσω της σύσκεψης των ομάδων εργασίας.

Με ποιο τρόπο προτίθεται η Επιτροπή να διασφαλίσει ότι, κατά τη διάρκεια των μελλοντικών εργασιών προετοιμασίας Λευκών Βίβλων, δεν θα επαναληφθούν παρόμοια οργανωτικά προβλήματα;

Απάντηση της κ. Reding εξ ονόματος της Επιτροπής

(8 Φεβρουαρίου 2001)

Η Επιτροπή και η γαλλική Προεδρία μοιράστηκαν τα καθήκοντα διοργάνωσης της συνάντησης που έγινε στο Παρίσι από τις 5 έως τις 7 Οκτωβρίου 2000. Στη συνάντηση αυτή συμμετείχαν 650 άτομα από 31 χώρες.

Όσον αφορά την οργάνωση, η γαλλική Προεδρία είχε αναλάβει συγκεκριμένα τη στέγαση, τα γεύματα, τις τοπικές μετακινήσεις και την βραδινή αναψυχή. Η Επιτροπή εξασφάλιζε τη διερμηνεία, την επιλογή των εμψυχωτών και, με αίτημα της Προεδρίας λίγο πριν τη συνάντηση, τη μεταφορά προς το Παρίσι.

Ορισμένες αντιπροσωπείες αντιμετώπισαν πρόβλημα στέγης. Υπέρ της γαλλικής Προεδρίας είναι το γεγονός ότι η ικανότηταποδοχής με αποδεκτό κόστος και συνθήκες ήταν ιδιαίτερα περιορισμένη εκείνη την περίοδο στο Παρίσι. Η γαλλική Προεδρία κατέβαλε επίσης μεγάλες προσπάθειες για την ταχύτερη δυνατή επίλυση των προβλημάτων που παρουσιάστηκαν.

Όσον αφορά τα άτομα με ειδικές ανάγκες ή εκείνα που ακολουθούν ειδικό πρόγραμμα διατροφής, δεν έγινε πάντα δυνατό να λάβουν τη δέουσα προσοχή. Η κλίμακα της εκδήλωσης και ο πολύπλοκος χαρακτήρας της θα μπορούσαν να εξηγήσουν χωρίς να δικαιολογούν αυτή την κατάσταση.

Ο χώρος που επελέγη έπρεπε να διαθέτει συγκεκριμένα χαρακτηριστικά: πάνω από 10 αίθουσες συνεδριάσεων, ένα αμφιθέατρο 650 θέσεων, γειτνίαση με τους χώρους στέγασης, 40 καμπίνες διερμηνείας για να καλύπτονται οι 11 κοινοτικές γλώσσες, ένα τεράστιο χώρο για τα γεύματα, επαρκή μέτρα ασφαλείας, και όλα αυτά με αποδεκτό κόστος για τον κοινοτικό προϋπολογισμό.

Η Cit des Sciences et de l'Industrie ήταν ο μόνος χώρος στο Παρίσι που ανταποκρινόταν στις παραπάνω απαιτήσεις. Ο χώρος αυτός είναι διάσημος για την ποιότητά του και την ικανότηταποδοχής γενικά, αλλά και ειδικότερα των νέων.

Οι αίθουσες των εργαστηρίων είχαν διαμορφωθεί ανάλογα με την επιλογή του κάθε νέου και τις γλωσσικές του γνώσεις, βάσει μιας έρευνας που είχε πραγματοποιηθεί πριν από τη συνάντηση. Ορισμένες αλλαγές της τελευταίας στιγμής που έγιναν επιτόπου με πρωτοβουλία των ίδιων των νέων ίσως δημιούργησαν ανισορροπίες, δηλ. μια πρόσκαιρη έλλειψη χώρου.

Για τις μετακινήσεις προς το Παρίσι, η Επιτροπή χρησιμοποίησε το δίκτυο των εθνικώνπηρεσιών του προγράμματος Νεότητα. Παρά τις σύντομες προθεσμίες, οι εθνικέςπηρεσίες ανταποκρίθηκαν θετικά στο αίτημα αυτό. Αυτό συνέβη κυρίως στην περίπτωση του CIMO στη Φινλανδία. Η Επιτροπή πάντως γνωρίζει ότι η αργοπορημένη κράτηση δημιούργησε δυσχέρειες στη φινλανδική αντιπροσωπεία.

Οι νέοι θα συμμετάσχουν και σε άλλες τρέχουσες διαβουλεύσεις και ορισμένοι θα κληθούν να συμμετάσχουν σε ένα σεμινάριο στην Ume στο οποίο θα παρουσιαστούν τα αποτελέσματα των διαφόρων διαβουλεύσεων. Η Επιτροπή, μαζί με τη σουηδική Προεδρία, θα μεριμνήσει ώστε τα προβλήματα που διαπιστώθηκαν στο Παρίσι και οφείλονταν κατά μεγάλο μέρος στον καινοτόμο χαρακτήρα της εκδήλωσης να αποκατασταθούν και να μην παρουσιαστούν ξανά στο σεμινάριο της Ume.